এফবিসিসিআই সভাপতি বলেন, চীনের প্রেসিডেন্ট শি জিনপিংয়ের ঐতিহাসিক সফরে বাংলাদেশের সঙ্গে অনেকগুলো ব্যবসায়িক চুক্তি হয়েছে। ফলে দেশটির সঙ্গে আমাদের ব্যবসায়িক সম্পর্ক মজবুত হয়েছে। এ সম্পর্ককে আরো সুদৃঢ় করতে সত্যিকারের ব্যবসায়ীদের ৫ বছর মেয়াদী মাল্টিপল ভিসা দেয়া প্রয়োজন। বর্তমান সরকারের গৃহীত পদক্ষেপের কারণে বর্তমানে এদেশে বিনিয়োগের ভালো পরিবেশ রয়েছে উল্লেখ করে তিনি বলেন, সরকার ১০০ টি বিশেষ অর্থনৈতিক অঞ্চল করতে যাচ্ছে। চামড়া, ফার্মাসিটিউক্যাল, সিরামিক, প্লাস্টিক, কৃষি, টেক্সটাইল এবং ফিশারিজসহ বেশ কয়েকটি খাতে বিনিয়োগের অপার সম্ভাবনা রয়েছে। এসব খাতে চীনকে বিনিয়োগের আহ্বান জানান তিনি।